Document ID: /roh_data/filtered/fineweb-2-filterrobots_roh.jsonl.gz/49174

AT&T era fitg cooperativ cun la NSA
- Dumengia, 16.8.2015, 9:55
En ils Stadis Unids ha il concern da telecommunicaziun AT&T para collavurà cun il servetsch secret NSA. AT&T haja dà access a la NSA a milliardas dad e-mails e discurs da handys che circulavan tras lur raits.
En il rom d'in program da collavuraziun haja la NSA pudì survegliar la communicaziun d'internet da la centrala da las Naziuns Unidas a New York dapi il 1985, rapportan la gasetta «New York Times» e l'organisaziun per retschertga «ProPublica». Ellas sa refereschan sin novs documents da l'anteriur collavuratur dal servetsch secret Edward Snowden. Tenor ils documents saja il concern stà fitg cooperativ.
RR novitads 11:00